Xorijdan O‘zbekistonga kirishning yangi tartibi e'lon qilindi

Joriy yilning 1 oktyabridan boshlab Qozog‘iston, Turkmaniston, Tojikiston va Afg‘oniston bilan chegarada joylashgan avtoyo‘l o‘tkazish punktlari orqali O‘zbekistonga kirayotgan shaxslar sanitariya qoidalariga va normalariga qat'iy rioya etgan hamda koronavirus infeksiyasiga PZR yoki ekspress-test yoki antigen tekshiruvidan o‘tgan holda 14 kunga mehmonxona yoki uy karantiniga yuboriladi.
Xorijiy davlatlardan (avia, temir yo‘l va avtotransport vositasi orqali) keluvchi shaxslarni O‘zbekiston Respublikasida qabul qilishning quyidagi tartibi tatbiq etiladi:
Bunda:
«Mas'ul idoralarga xorijiy mamlakatlar mutasaddi idoralari bilan muzokaralar o‘tkazgan holda barcha turdagi xalqaro qatnovlar (avia, temir yo‘l, avtobus qatnovlari) sonini ko‘paytirish bo‘yicha alohida topshiriq berildi.
Shu bilan birga, karantin cheklovlari yumshatilishi munosabati bilan ayrim fuqarolar tomonidan mavjud karantin cheklovlari hamda sanitariya-epidemiologik talablarga rioya etilmayotgani, shu jumladan, jamoat joylarida, jamoat transportida ijtimoiy masofa saqlanmayotgani, tibbiy niqob taqmagan holda harakatlanayotgani, to‘y va boshqa oilaviy marosimlarni o‘tkazish talabi va tartibi buzilayotgani hamda buning oqibatida aholi o‘rtasida koronavirus infeksiyasi tarqalishi holatlari keskin ko‘payayotganini inobatga olib, mas'ul vazirlik va idoralarga profilaktik va nazorat tadbirlari (reydlar)ni amalga oshirish topshirildi», deyiladi Kun.uz’ga taqdim etilgan ma'lumotda.